डिप्लोमा इंजीनियर्स 6 को रणनीति बनाने के साथ करेंगे विरोध प्रदर्शन
लोकनिर्माण विभाग के डिप्लोमा इंजीनियर्स एसोसिएशन का धरना जारी है। इंजीनियर्स 6 मार्च को आगामी रणनीति बनाएंगे तथा इसी दिन शहर में रोष प्रदर्शन करेंगे। यह प्रदर्शन लोक निर्माण विभाग से लक्ष्मीबाई चौक, मलिक चौक से अग्रसेन चौक होते हुए आएगा। शुक्रवार को धरने पर बैठे इंजीनियर्स को संबोधित करते हुए जिला प्रधान धर्मवीर डांगी ने सरकार से मांग की है कि मामले की निष्पक्ष जांच कार्रवाई जाए और संबंधित अधिकारी को निलम्बित करें। डांगी ने आरोप लगाया कि कार्यकारी अभियंता नियमों और कानून को ताक पर रखकर भ्रष्टाचार को बढ़ावा दे रहे हैं। सरकार ने काफी संख्या में स्टाफ की भर्ती की थी जो शिकायत होने पर हटा दिए गए। इससे प्रमाणित होता है कि सभी भर्तियां गलत थीं। आज के धरने पर उक्त अधिकारी को राजनीतिक शह मिलने पर डिप्लोमा इंजीनियर्स ने रोष जताया और जमकर नारेबाजी की।
इस मौके पर ब्रांच सचिव का चयन करते हुए अशोक जालान को चुना गया। इस दौरान रामनिवास लाम्बा, रणबीर मलिक, सीताराम, कैलाश दिसोदिया आदि मौजूद थे।
अपनी मांगों को लेकर धरना प्रदर्शन करते पीडब्यूडी के डिप्लोमा इंजीनियर्स।
hin_Deva hin_Deva hin_Deva hin_Deva